**Սալվա Բալեստա** (իսպ.՝ Salvador "Salva" Ballesta Vialcho, մայիսի 22, 1975(1975-05-22), Սարագոսա, Իսպանիա), իսպանացի ֆուտբոլիստ, հարձակվող։ 2000 թվականին ճանաչվել է Լա Լիգայի լավագույն ռմբարկու։

Ակումբային կարիերա
------------------

Սալվան ծնվել է Սարագոսայում, սակայն իր պրոֆեսիոնալ կարիերան սկսել է «Սևիլյա» ակումբում 1995 թվականին։ 1998 թվականին նա տեղափոխվել է Սանտանդերի «Ռասինգ», որտեղ 1999/00 մրցաշրջանում խփել է 27 գոլ՝ դառնալով Լա Լիգայի լավագույն ռմբարկու։ 2000 թվականին Սալվան պայմանագիր է կնքել «Ատլետիկո Մադրիդի» հետ, որն այդ ժամանակ հանդես էր գալիս Սեգունդայում։ Նոր ակումբի կազմում անցկացրած իր առաջին մրցաշրջանում նա դարձել է 21 գոլի հեղինակ և թիմին օգնել անցնել բարձրագույն դիվիզիոն։

2001 թվականի ամռանը Սալվան պայմանագիր է կնքել «Վալենսիայի» հետ։ Նոր ակումբի կազմում անցկացրած իր առաջին մրցաշրջանում հարձակվողը «չղջիկներին» օգնել է դառնալ չեմպիոն 31-ամյա ընդմիջումից հետո։ Հաջորդ մրցաշրջաններում Բալեստան քիչ է խաղացել թիմում՝ հիմնականում վարձավճարով հանդես գալով «Բոլթոն», «Մալագա» և «Ատլետիկո» ակումբներում։ «Բոլթոնին» նա օգնել է խուսափել Պրեմիեր լիգայից դուրս մնալուց, իսկ «Մալագայի» հետ 2005 թվականին կնքել է լիարժեք պայմանագիր։

2007 թվականի հունվարին Սալվան վարձավճարային հիմունքներով տեղափոխվել է «Լևանտե»։ Փետրվարի 4-ին նա կատարել է իր նորամուտը նոր թիմի կազմում՝ մասնակցելով Մադրիդի «Ռեալի» դեմ խաղին, որի ընթացքում էլ խփել է իր առաջին գոլը հօգուտ ակումբի։ Վարձավճարային պայմանագրի ժամկետի ավարտից հետո Բալեստան վերադարձել է «Մալագա», որտեղ խփել է յոթ գոլ՝ թիմին օգնելով անցնել Լա Լիգա։

2009 թվականին՝ ամառային տրանսֆերային պատուհանի վերջին ժամերին, Սալվան 1+1 սխեմայով պայմանագիր է կնքել «Ալբասետե» ակումբի հետ։ Առաջին մրցաշրջանի ողջ ընթացքում նա եղել է պահեստային խաղացող՝ հանդիպումների մեծ մասում դուրս գալով փոխարինման։ Բալեստան դարձել է այն 14 ֆուտբոլիստներից մեկը, որոնց հետ ակումբը չի երկարաձգել պայմանագրի ժամկետը, և Սալվան իր թիմակից Ֆրանսիսկո Առնաուի հետ վերադարձել է «Մալագա» որպես երիտասարդական թիմի մարզիչ։

Միջազգային կարիերա
------------------

Բալեստան Իսպանիայի հավաքականում իր նորամուտը կատարել է 2000 թվականի հունվարի 26-ին՝ Լեհաստանի հավաքականի դեմ ընկերական խաղի երկրորդ խաղակեսում փոխարինելով Իսմայել Ուրսիասին։

Ձեռքբերումներ
-------------

**Թիմային** 

Իսպանիա «*Վալենսիա*»

* 01 1st Իսպանիայի առաջնություն – 2001/02

**Միջազգային**

Իսպանիա *Իսպանիա (մինչև 21)*

* 01 1st Եվրոպայի երիտասարդական առաջնություն – 1998

**Անհատական**

* Պիչիչի մրցանակ Լա Լիգա — 1999/2000
* Պիչիչի մրցանակ Սեգունդա — 2000/01

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  Bolton find solution in Ballesta; UEFA.com, 30 January 2003
3. ↑  «Tactical formation». Football-Lineups. Արխիվացված է օրիգինալից 2013 թ․ հունվարի 28-ին. Վերցված է 2007 թ․ փետրվարի 7-ին.
4. ↑  El Albacete da la baja a 14 jugadores, entre ellos a Salva (Albacete releases 14 players, Salva included); Diario AS, 23 June 2010 (Իսպաներեն)
5. ↑  El Málaga cuenta con Arnau y Salva como entrenadores de cantera para La Academia (Málaga counts with Arnau and Salva as youth team coaches for the Academy); La Opinión de Málaga, 23 March 2011 (Իսպաներեն)

Արտաքին հղումներ
----------------

* Ֆուտբոլիստի էջը *soccerway.com* կայքում(անգլ.)
* Սալվա Բալեստա պրոֆիլը BDFutbol կայքում
* Ցուցանիշները *soccerbase.com* կայքում (անգլ.)
* Stats and biography at CiberChe Արխիվացված 2020-08-05 Wayback Machine (Իսպաներեն)
* Պրոֆիլը *transfermarkt.com* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · BDFutbol · eu-football.info (խաղացող) · FootballDatabase.eu · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · Transfermarkt (մարզիչ) · worldfootball.net (խաղացող) |

 |